b"\n_START_ARTICLE_\nMachine Head\n_START_SECTION_\nBakgrunn\n_START_PARAGRAPH_\nDen opprinnelige tanken var \xc3\xa5 spille inn albumet \xc2\xablive\xc2\xbb som under en konsert, men da konsertlokalet brant ned m\xc3\xa5tte man finne et alternativ. Claude Nobs fant f\xc3\xb8rst et studio i sentrum i Montreux, men politiet jagde dem derfra fordi lydniv\xc3\xa5et holdt befolkningen v\xc3\xa5kne. Derfor rigget de seg til p\xc3\xa5 Montreux' Grand Hotel og benyttet diverse hotellrom som studio.\n_START_SECTION_\nUtgivelser\n_START_PARAGRAPH_\nMachine Head er det mest ber\xc3\xb8mte og bestselgende albumet til Deep Purple og finnes i flere forskjellige utgaver. Det ble opprinnelig utgitt i slutten av mars 1972 og senere i Kvadrofonisk Surround (4.0) fra 1972 og 1974. Hele albumet ble remikset av Roger Glover i 1997. Det fikk ogs\xc3\xa5 en ny 5.1 miks i 2001, og i 2003 ble den Kvadrofonisk-miksen fra 1972 utgitt p\xc3\xa5 SACD_NEWLINE_I 2012 kom Machine Head i 40-\xc3\xa5rsjubileumsutgave p\xc3\xa5 4CD pluss DVD.\n_START_SECTION_\nSporliste\n_START_PARAGRAPH_\nAlle l\xc3\xa5tene er skrevet av Ritchie Blackmore, Ian Gillan, Roger Glover, Jon Lord og Ian Paice."